
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
12 ΑΠΡΙΛΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

292 " 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αναγνώριση αποκλεισμένου οικοπέδου σαν οικοδομήσιμου (Κ.Μ. 
590 Α24 Γ. Ρόδου) στο Ο.Τ. 339 του εγκεκριμένου σχεδίου πό- 

λεως Ρόδου. 1 

Κατηγοριοποίηση και καθορισμός ορίων, όρων και περιορισμών δό¬ 
μησης της Κοινότητας Συβότων, Ν. Θεσπρωτίας. 2 

Αναγκαστική απαλλοτρίωση ακινήτων του δρόμου Ακροποταμιάς - 
Μελανθίου Ν. Κιλκίς στο τμήμα Λαοδικηνοΰ - Μελανθίου, Ν. 

Θεσσαλονίκης. 3 

Ένταξη σε κατηγορίες και καθορισμός ορίων του οικισμού ΤΟΡΙΖΑ 
της Κοινότητας Παλαιοπαναγιάς Λακεδαίμονος Νομού Λακω¬ 
νίας με καθορισμό όρων και περιορισμών δόμησης. 4 

Καθορισμός ορίων, διάκριση και κατάταξη σε κατηγορία και καθο¬ 
ρισμού αρτιότητας οικοπέδων του οικισμού Αγ. Ιωάννου της 

Κοινότητας Αγ. Ιωάννου, Ν. Μαγνησίας. 5 

Τροποποίηση του ρυμοτομικού σχεδίου Αθηνών, με χαρακτηρισμό 
χώρου μεταξύ των οδών Δεληγιάννη, Μεταξά, Σάμου και Ψηλο¬ 
ρείτη ως χώρου κοινωνικών και πολιτιστικών χρήσεων, (Ο.Τ. 

115, περιοχή 73)..·. 6 

Τροποποίηση του ρυμοτομικού σχεδίου Αθηνών, με χαρακτηρισμό 
τμήματος της οδού Σεβαστείας, μεταξύ των οδών Παπαδιαμα- 

ντοπούλου κα Μιχαλακοπούλου, ως πεζόδρομου. 7 

Τροποποίηση του ρυμοτομικού σχεδίου Αθηνών, με χαρακτηρισμό 
ως πεζόδρομου της οδού Σκαραμαγκά. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ανακοίνωση καθορισμού τιμής μονάδος 
προσκυρουμένων εδαφικών τμημάτων σύμφωνα με την 123/79 
πράξη αναλογισμού του Πολεοδομικού γραφείου Πειραιώς. . . 9 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΧΟΓΪ 812/88 (1) 

Αναγνώριση αποκλεισμένου οικοπέδου σαν οικοδομήσιμου (Κ.Μ. 590 

Α24 Γ. Ρόδου) στο Ο.Τ. 339 του εγκεκριμένου σχεδίου πόλεως Ρό¬ 
δου, 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τον Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. 

2. Το Ν.Δ. 532/70 «περί συμπληρώσεως των διατάξεων περί διοι¬ 
κητικής αποκεντρώσεως». 

3. Του Ν. 1558/85 «Κυβέρνηση και κυβερνητικά όργανα» (ΦΕΚ 
137Α/26.7.85) και ειδικώτερα το άρθρο 23 αυτού όπου προβλέπεται 
η σύσταση του Υπουργείου Περιβάλλοντος Χωροταξίας και Δημοσίων 
Έργων. 

4. Τον Ν.Δ. 691/48 με το οποίο επεκτάθηκε στη Δ/σο η Πολεοδο- 
μική Νομοθεσία. 

5. Τον Ν. 1577/85 περί Γ.Ο.Κ.. 

6. Τα ενοποιούμενα άρθρα 43, 44, 45 του Ν.Δ. 17.7.23 «περί σχε¬ 
δίου πόλεων» και την παρ. 3 του άρθρου 4 του από 27.2.1926 Π.Δ.. 

7. Το Ν.Δ. 690/48. 

8. Τα Δ/τα ΦΕΚ 28Δ/1973 και ΦΕΚ 432 Δ/1978. 

9. Την με αρ. πρωτ. 1921/88 εισήγηση του Τ.Π. και Π.Ε. Ρόδου, 
αποφασίζουμε: 

1. Θεωρούμε οικοδομήσιμο το αποκλεισμένο οικόπεδο (Κ.Μ. 590 
Α24 Γ. Ρόδου) όπως αυτό φαίνεται με στοιχεία γωνίων ΑΒΓΔΕΑ στο 
τοπογραφικό διάγραμμα κλίμακας 1:200 που συνοδεύει την απόφαση. 

2. Καθορίζουμε τους πιο κάτω αναγραφόμενους όρους δόμησης: 

Κάλυψη: κατά ΓΟΚ. 

Σ. δόμησης: 100. 

Τοποθέτηση κτιρίου: κατά ΓΟΚ. 

Ύψος ορόφου κτιρίου: κατά ΓΟΚ. 

Ρόδος, 17 Μαρτίου 1988 
Ο ΝΟΜΑΡΧΗΣ 
ΓΙΑΝΝΗΣ ΜΑΧΑΙΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 649 (2) 

Κατηγοριοποίηση και καθορισμός ορίων, όρων και περιορισμών δόμη¬ 
σης της Κοινότητας Συβότων, Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ. 24.4.85 (ΦΕΚ. 181 Δ’/3.5.85) «περί 
τρόπου καθορισμού ορίων οικισμών της χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής 
τους». 

2. Το από 14.2.1987 Π. Δ/γμα (ΦΕΚ. 133 Δ·/23.2.87) «περί 
τροποποιήσεως του Π.Δ. 24.4.85 κ.λπ.». 

3. Τις προτάσεις των ιδιωτών μελετητών στους οποίους ανατέθηκε 
σχετική μελέτη στα πλαίσια του προγράμματος των ανοικτών πόλεων 
που αφορούν στον προσδιορισμό των ορίων του υπ’ όψιν οικισμού (Συβό¬ 
των). 

4. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερθέντες μελετητές με τις υποδείξεις των σχε¬ 
τικών προδιαγραφών του Τ.Χ.Ο.Π.. 

5. Τα πληθυσμιακά στοιχεία της τελευταίας απογραφής της 
Ε.Σ.Υ.Ε.. 

6. Την 43/1987 απόφαση του Κοιν. Συμβουλίου Συβότων. 

7. Το 267/28.1.88 έγγραφο της.Δ/νσης Δασών μετά του σχετικού 
διαγράμματος του οικισμού συβότων. 

8. Την 632/10.3.88 εισήγηση του Τ.Π. & Π.Ε. Ν. Θεσπρωτίας 
προς το ΣΧΟΓΙ του Νομού. 

9. Το αριθ. 1/1988 πρακτικό του ΣΧΟΠ του Νομού, αποφασίζουμε: 

1. Κατατάσσουμε τον οικισμό Σύβοτα της Κοινότητας Συβότων Θε¬ 
σπρωτίας στην κατηγορία: ενδιαφέρων, παραλιακός, δυναμικός, διά¬ 
σπαρτος, μεσαίος. 

2. Καθορίζουμε τα όρια του οικισμού Σύβοτα της Κοινότητας Συβό¬ 
των του Ν. Θεσπρωτίας όπως αυτά φαίνονται στο σχεδιάγραμμα του οι¬ 
κισμού 1:5000 περίπου που συνοδεύει αυτήν την απόφαση και ορίζονται 
από τα σημεία 1, 2, 3, 4, 5, 6,.... 63, 64 (εγκεκριμένο σχέδιο Υπουρ¬ 
γείου Γεωργίας) 65, 66, 1 (συνεκτικό τμήμα εκτός σχεδίου - οικοδομή 
Μπέλου Δημοσθένη). 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δομήσεως. 

Α) Γενικοί όροι δόμησης: 

α) Εντός των ορίων του οικισμού θα ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181 Δ'/85) όπως αυτό 
τροποποιήθηκε με το Π.Δ. 14.2.87 (ΦΕΚ. 133 Δ’/87). 

β) Αρτιότητα: Τα γήπεδα τα ευρισκόμενα εντός του εγκεκριμένου 
ρυμ. Σχεδίου Συβότων είναι άρτια αν έχουν πρόσωπο 14 μ. και εμβαδόν 
300 τ.μ.. Διά τα γήπεδα τα ευρισκόμενα εκτός του εγκεκριμένου σχε¬ 
δίου αλλά εντός των ορίων που καθορίζονται με αυτήν την απόφαση, 
απαιτείται εμβαδό 2000 τ.μ.. 

γ) Κατά παρέκκλιση της προηγούμενης διατάξεως θεωρούνται άρτια 
τα γήπεδα, τα ευρισκόμενα εντός των ορίων που καθορίζονται με την 
απόφαση αυτή, με όποιο εμβαδόν είχαν έως την 3.5.85, ημέρα δημο¬ 
σίευσης του Π.Δ. ;24.4.85. 

Β) Ειδικοί όροι δόμησης: 

α) ΣΤΕΓΕΣ: Οι στέγες θα είναι υποχρεωτικές με κλίσεις μέχρι 40% 
και θα είναι δίρριχτες ή τετράρριχτες, θα καλύπτονται δε με κεραμίδια 
βυζαντινού ή ρωμαϊκού τύπου. Απαγορεύεται η κατασκευή ορόφων εν 
εσοχή. Με έγκριση της ΕΠΑΕ είναι δυνατόν, τμήμα μόνον του ισογείου 
να μη έχει στέγη. ^ 

β) ΥΛΙΚΑ ΟΨΕΩΝ: Λιθοδομές σύμφωνα με τα παραδοσιακά πρό¬ 
τυπα ή επιχρισμένες επιφάνειες. 

γ) ΧΡΩΜΑ ΟΨΕΩΝ: Λευκό ή ανοιχτή ώχρα, με περιορισμένη 
χρήση καθαρής ώχρας ή γκρίζο στη βάση του κτιρίου. 

δ) ΚΟΥΦΩΜΑΤΑ: Τα κουφώματα να είναι ξύλινα με καΐτια. 

Τα παντζούρια να είναι ξύλινα καρφωτά ή Γερμανικά ή Γαλλικά. Το 
χρώμα των κουφωμάτων να είναι το φυσικό του ξύλου ή καφέ σκούρο 
ελαιόχρωμα. Επιβάλλονται αναλογίες κουφωμάτων 1:1,5 γιά παρά¬ 
θυρα και 1:2 γιά πόρτες ή προθήκες. Μεταξύ των ανοιγμάτων επιβάλ¬ 
λεται λαμπάς 0,40 μ. Τα ανοίγματα δεν μπορούν να ξεπερνούν το 1/3 
της αντίστοιχης επιφάνειας όψεως. 

Τα υπέρθυρα θα είναι τοξωτά ή ευθύγραμμα ή συνδυασμός και των 
δύο κατά τα παραδοσιακά πρότυπα. 

ε) ΕΞΩΣΤΕΣ: Οι εξώστες να διατάσσονται μεμονωμένοι κατά ένα ή 
δύο κουφώματα και να εξέχουν το πολύ 1,00 μ. εκατέρωθεν του κουφώ¬ 
ματος και πάντως το μήκος τους να μη υπερβαίνει τα 2/3 της αντίστοι¬ 
χης όψης. Το πλάτος του εξώστη δεν μπορεί να υπερβαίνει το 1,30 μ¬ 


ατ) ΣΤΗΘΑΙΑ Η' ΚΙΓΚΛΙΔΩΜΑΤΑ: Τα στηθαία να είναι απο λιθο¬ 
δομή ή επιχρισμένους τοίχους, Οι εξωτερικές σκάλες να είναι χτιστές 
στο κάτω μέρος και το στηθαίο τους να γίνεται με τον ίδιο τύπο τοίχου ή 
με κικλίδωμα απλό ξύλινο ή παραδοσιακό μεταλλικό (πλην αλουμινίου). 

Στους εξώστες αντί γιά στηθαίο μπορεί να γίνεται χρήση κιγκλιδώ¬ 
ματος ξύλινου απλής μορφής ή μεταλλικού με παραδοσιακά σχέδια. 

ζ) ΠΕΡΙΦΡΑΞΗ: Επιβάλλεται χτιστή περίφραξη, από λιθοδομή ή 
τοίχο επιχρισμένο ύψους μέχρι 2.00 μ. με ανάλογη αυλόθυρα. Μπορεί 
να είναι εν μέρει χτιστή ύψους μέχρι 0.70 μ. και το υπόλοιπο τμήμα με 
κικλίδωμα μεταλλικό (πλην αλουμινίου) ή ξύλο απλής μορφής. 

4. α) Όλες οι μελέτες οικοδομών εγκρίνονται από την ΕΠΑΕ του Νο¬ 
μού. 

β) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό διάγραμμα από το Τμήμα 
Πολεοδομίας και Π.Ε. του Νομού ώστε να εξασφαλίζεται η συνέχεια 
των υπαρχόντων κοινοχρήστων χώρων και η δημιουργία νέων κοινο¬ 
χρήστων χώρων σύμφωνα με τα οριζόμενα από την παρ. 1 του άρθρου 6 
του Π.Δ. 24.4.85. 

γ) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα από το Π.Δ. 24.4.85 (ΦΕΚ. 
181 Δ/85) και το Π.Δ. 14.2.87 (ΦΕΚ. 133 Δ-/87). 

Η απόφαση αυτή-να δημοσιευθεί στην Εφημερίδα της Κυβερνήσεως. 
Το συνοδευτικό αυ-Λ)ς τοπογραφικό διάγραμμα να αναρτηθεί σε εμφα¬ 
νές μέρος της Πολεοδομίας Ηγουμενίτσας επί δεκαπενθήμερου μετά την 
δημοσίευσή της. 

Ηγουμενίτσα, 16 Μαρτίου 1988 
Ο ΝΟΜΑΡΧΗΣ 
ΠΑΝΑΓ. ΣΚΑΛΤΣΑΣ 

- + - 

Αριθ. 328 (3) 

Αναγκαστική απαλλοτρίωση ακινήτων του δρόμου Ακροποταμιάς - 

Μελανθίου Ν. Κιλκίς στο τμήμα Λαοδικηνού - Μελανθίου, Ν. Θεσ¬ 
σαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί της αρμο- 
διότητος των Νομαρχών προς κήρυξιν αναγκαστικών τινων απαλλοτρι¬ 
ώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντήρησης 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν εθνικών οδών κ.λπ. όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 Ν. 960/1979 για την εκτέλεση των 
οποίων εκδόθηκε το Π.Δ. 929/1979. 

4. Την απόφαση Τ 276/19.1.88 έγκρισης οριστικής μελέτης χάρα¬ 
ξης οδού Ακροποταμιάς - Μελανθίου της Δ/νσης Τεχνικών Υπηρεσιών 
Κιλκίς, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για την χάραξη οδού Ακροποταμιάς - Μελαν¬ 
θίου στα τμήματα της οδού Λαοδικηνού - Μελανθίου, έκτασης συνολι¬ 
κού εμβαδού 51.140 τ.μ. όπως εικονϊζεται στα από 20.9.86 και με 
κλίμακα 1:500 κτηματολογικά διαγράμματα και στον αντίστοιχο πί¬ 
νακα Στεφανίων και Λευκοχωρίου που εγκρίθηκαν από τον Δ/ντή της 
Δ/νσης Τεχνικών Υπηρεσιών Κιλκίς Αρ. Χαριτωνίδη. 

Στην έκταση που απαλλοτριώνεται προβάλλουν δικαιώματα κυριό- 
τητος: 1) Καβατσικλής Φίλιππος, 2) Συμεωνίδου Μαγδαλινή κ.λπ.. 

Η απαλ/ση κηρύσσεταΓυπέρ του Δημοσίου και με δαπάνη: α) του Δη¬ 
μοσίου που θα αντιμετωπιστεί από το Νομαρχιακό Ταμείο Κιλκίς και β) 
των παρόδιων ιδιοκτητών που ωφελούνται με τις προϋποθέσεις του Νό¬ 
μου. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. » * 

Θεσσαλονίκη, 15 Μαρτίου 1988 
Ο ΝΟΜΑΡΧΗΣ„ 

ΓΙΑΝΝΗΣ ΣΑΒΑΛΑΝΟΣ ν 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π, 1265/1987 (4) 

Ένταξη σε κατηγορίες και καθορισμός ορίων του οικισμού ΤΟΡΙΖΑ της 
Κοινότητας Παλαιοπαναγιάς Λακεδαίμονος Νομού Λακωνίας με 
καθορισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικη¬ 
τικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες», όπως τροποποιή¬ 
θηκε με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε με το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυ¬ 
τών και καθορισμού όρων και περιορισμών δόμησής τους», όπως 
τροποποιήθηκε με το από 14.2.87 Π.Δ. (ΦΕΚ 133Δ' της 
23.2.1987) 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του προγράμματος των 
ανοικτών πόλεων, που αφορούν τον προσδιορισμό των ορίων του 
υπόψη οικισμού. 

8. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υπ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.Υ.Ε. 

10. Την υπ’ αριθμό ,11/1987 Απόφαση (γνωμοδότηση για την πα¬ 
ραπάνω μελέτη) του κοινοτικού Συμβουλίου Παλαιοπαναγιάς 
ύστερα από την τήρηση της νόμιμης διαδικασίας. 

11. Το υπ’ αριθ. 540/30.3.1987 έγγραφο της Δ/νσης Δασών Λα¬ 
κωνίας. 

12. Το υπ’ αριθμό 140/26.3.1987 έγγραφο της 5ης Εφορίας Βυ¬ 
ζαντινών Αρχαιοτήτων Σπάρτης. 

13. Την υπ’ αριθμό Οικ.Π.297/84 απόφαση του Νομάρχη Λακω¬ 
νίας (ΦΕΚ 136/Δ'/της 15.2.84) «περί καθορισμού οικισμών, που 
εφαρμόζονται οι όροι και περιορισμοί δομήσεως του 6-23/12/1982 
Π.Δ/τος». 

14. Τη γνωμοδότηση του Συμβουλίου Χ.Ο.Π. του Νομού που λή- 
φθηκε κατά την συνεδρία στις 19.11.1987, με αριθμό Πράξης 4η, 
αποφασίζουμε: 

1. Κατατάσσουμε τον οικισμό ΤΟΡΙΖΑ της Κοινότητας Παλαιοπα- 
ναγιάς Λακεδαίμονος στις κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή 
τουριστικός. 

β) Ως προς το βαθμό προστασίας: Ενδιαφέρων, 
γ) Ως προς τη δυναμικότητα: Στάσιμος, 
δ) Ως προς το βαθμό διασποράς: Διάσπαρτος, 
ε) Ως προς το μέγεθος: Μικρός. 

2. Καθορίζουμε τα όρια του οικισμού ΤΟΡΙΖΑ της Κοινότητας Πα- 
λαιοπαναγιάς Λακεδαίμονος με τα στοιχεία από 1 έως 13, όπως 
αυτά φαίνονται στο συνοδευτικό της παρούσας σχεδιάγραμμα σε κλί¬ 
μακα 1:5000, που αποτελεί αναπόσπαστο μέρος της απόφασης αυ¬ 
τής και συντάχθηκε με βάση τα στοιχεία του χάρτη και επιτόπιου 
ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τον προαναφερόμενο οικισμό: 

Α. Γενικοί όροι δόμησης: 


I. Μέσα στα όρια του Οικισμού ισχύουν οι γενικοί όροι δόμησης που 
προβλέπονται από το Π. Δ/γμα της 24.4.85 (ΦΕΚ 181/Δ'/της 
3.5.85), όπως τροποποιήθηκε με το από 14.2.87 Π. Δ/γμα (ΦΕΚ 
133/Δ'/της 23.2.87) και για τον οικισμό αυτό καθορίζουμε την 
κατά κανόνα αρτιότητα στα πεντακόσια (500) τ.μ. 

II. Κατά παρέκκλιση μέσα στα όρια του οικισμού αυτού, θεωρούνται 
άρτια τα οικόπεδα με όποιο εμβαδόν είχαν στις 3.5.85, ημέρα δημο¬ 
σίευσής του από 24.4.85 Π. Δ/τος. 

III. Κατά τη μελέτη οριοθέτησης του οικισμού που έγινε σύμφωνα με 
το από 24.4.85 Π. Δ/γμα (ΦΕΚ ΙβΙ/Δ’/της 3.5.85), προέκυψε 
ότι όλα τα κτίρια στον οικισμό είναι μονώροφα και διώροφα, όπως 
φαίνεται και στο αντίστοιχο δελτίο Αρχιτεκτονικής Αναγνώρισης και 
γι’ αυτό το λόγο, το μέγιστο επιτρεπόμενο ύψος των κτιρίων ορίζεται 
σε 7,50 μ. Επιτρέπεται υπέρβαση του μέγιστου επιτρεπόμενου 
ύψους μόνο για την κατασκευή στέγης, η οποία στο ανώτερο σημείο 
της δεν θα υπερβαίνει τα 2,00 μ. 

Β’. Ειδικοί όροι δόμησης: 

Καθορίζουμε ως ειδικούς όρους δόμησης, τις ενδείξεις του δελτίου 
Αρχιτεκτονικής Αναγνώρισης, που συνοδεύει την παρούσα και απο¬ 
τελεί αναπόσπαστο μέρος της, όσον αφορά τα παρακάτω στοιχεία 
που περιγράφονται αναλυτικά: 

α) Τα κτίσματα θα καλύπτονται με στέγη τετράριχτη με κλίση 25%, 
με προεξοχή 0,30μ. και χρήση κεραμιδιών Βυζαντινού τύπου, 
β) Οι εξωτερικές επιφάνειες των κτιρίων θά διαμορφώνονται με επί¬ 
χρισμα τριπτό ή πεταχτό και θα χρωματίζονται άσπρες, 
γ) Ανοικτοί ακάλυπτοι εξώστες πλάτους μέχρι 1,50 μ. και μήκους 
μέχρι 3,00μ. μπορεί να κατασκευάζονται στο ισόγειο, στην όψη της 
κυρίας εισόδου. 

Στους εξώστες αυτούς θα κατασκευάζεται στηθαίο ασφαλείας με επί¬ 
χρισμα όμοιο με τις εξωτερικές επιφάνειες των κτιρίων, 
δ) Τα εξωτερικά ανοίγματα να μη υπερβαίνουν το 30% στις όψεις 
όλων των ορόφων και υπέρθυρα (πρέκια) θα κατασκευάζονται οριζό¬ 
ντια με επίχρισμα όμοιο με την όψη του κτιρίου, 
ε) Η περίφραξη των γηπέδων θα γίνεται με χαμηλό μανδρότοιχο με 
επίχρισμα τριπτό ή πεταχτό που θα χρωματίζεται άσπρος, 
στ) Τα κουφώματα θα είναι ξύλινα καρφωτά και θα χρωματίζονται 
καφέ. 

4. Προϋπόθεση για την έκδοση οικοδομικής αδείας, είναι η σύμφωνη 
γνώμη της 5ης Εφορείας Βυζαντινών Αρχαιοτήτων Σπάρτης. 

5. Πριν από οποιαδήποτε κατάτμηση οικοπέδων εντός των ορίων του 
οικισμού, θα πρέπει να θεωρείται το σχετικό Τοπογραφικό διά¬ 
γραμμα από το Τ.Π. και Π.Ε. της Νομαρχίας ώστε: 

α) Να εξασφαλίζεται η συνέχεια των κοινόχρηστων χώρων, σύμφωνα 
με τα οριζόμενα στις διατάξεις της παραγρ. 1 του άρθρου 6 του από 
24.4.85 Π.Δ/τος (ΦΕΚ 181/Δ'/της 3.5.85), όπως τροποποιή¬ 
θηκε με το από 14.2.87 Π.Δ/γμα (ΦΕΚ 133/Δ’/της 23.2.87). 
β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η απόφαση αυτή με την καρτέλα των ειδικών όρων δόμησης που την 
συνοδεύουν, να δημοσιευθεί στην Εφημερίδα της Κυβερνήσεως. , 
Αμέσως μετά την δημοσίευση της στην Εφημερίδα της Κυβερνή¬ 
σεως, ακριβές αντίγραφο του υπό κλίμακα 1:5.000 πρωτοτύπου 
διαγράμματος που την συνοδεύει, να αναρτηθεί επί δέκα πέντε (15) 
ημέρες στον Πίνακα ανακοινώσεων του Τμήματος Πολεοδομίας και 
Πολεοδομικών Εφαρμογών Ν.· Λακωνίας, για να λαβουν γνώση οι 
ενδιαφερόμενοι. 

Σπάρτη, 23 Μαρτίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ν. 

Αριθ. Τ.Π.896 (5) 

Καθορισμός ορίων, διάκριση και κατάταξη σε κατηγορία και καθορι¬ 
σμού αρτιότητας οικοπέδων του οικισμού Αγ. Ιωάννου της Κοινότη¬ 
τας Αγ. Ιωάννου, Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του Π.Δ/τος της 24.4/3.5.,1985 «τρόπος καθορισμού ορίων οι¬ 
κισμών της Χώρας μέχρι 2.000 κατοίκους, κατηγορίας αυτών 
κ.λπ.», όπως αυτό τροποποιήθηκε με το Π.Δ. 14.2/ΦΕΚ 133/Δ/ 
87. 

β) Του άρθρου 42 παρ. 5 του Ν. 1337/1983 όπως αντικαταστά- 
θηκε με το άρθρο 8 παράγρ. 17 του Ν. 1512/1985. 
γ) Του Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 
δ) Του 712/70 Β.Δ. «περί καθορισμού των διατηρούμενων υπέρ του 
Τπουργού Δημοσίων Έργων αρμοδιοτήτων», που εκδόθηκε σ’ εκτέ¬ 
λεση του 532/70 Ν.Δ., όπως αυτά τροποποιήθηκαν και συμπληρώ¬ 
θηκαν με τα 677/71 και 198/72 Β.Δ/τα. 

2. Τη μελέτη «ανοικτών πόλεων για την (ανασυγκρότηση των χω¬ 
ριών κάτω των 2.000 κατοίκων» που έχει συνταχθεί από το ΤΠ και 
ΠΕ Ν. Μαγνησίας και από τους μελετητές Γαλλή-Προγκίδου 
Ελένη, Οικονόμου Αία και Δεμιρίδη Γιώργο για τον οικισμό Αγ. Ιω¬ 
άννου της Κοινότητας Αγ. Ιωάννου. 

3. Την 609/27.2.86 απόφαση μας περί καθορισμού ορίων, διάκρι¬ 
σης και κατάταξης σε κατηγορία και καθορισμού αρτιότητας οικοπέ¬ 
δων του οικισμού Αγ. Ιωάννου της Κοινότητας Αγ. Ιωάννου Ν. Μα¬ 
γνησίας. 

4. Την 26/1987 απόφαση του Κοινοτικού Συμβουλίου της Κοινότη¬ 
τας Αγ. Ιωάννου με την οποία γνωμοδοτεί για τον επαναπροσδιορι¬ 
σμό των ορίων του οικισμού Αγ. Ιωάννου. 

5. Την 2/2.2.1988 Θέμα 6ον γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Ν. Μαγνησίας, ως προς την 
τροποποίηση των ορίων του Οικισμού Αγ. Ιωάννου, αποφασί¬ 
ζουμε: 


Άρθρο 1. 

Κατηγορία οικισμού. 

Διακρίνουμε και κατατάσσουμε τον οικισμό Αγ. Ιωάννου της Κοινό¬ 
τητας Αγ. Ιωάννου, στις εξής κατηγορίες: 
α) Αδιάφορο 
β) Στάσιμο 
γ) Συνεκτικό και 
δ) Μικρό 

Άρθρο 2. 

Καθορισμός ορίων οικισμού. 

Καθορίζουμε τα όρια του οικισμού Αγ. Ιωάννου της Κοινότητας Αγ. 
Ιωάννου, όπως αυτά φαίνονται με τα στοιχεία (1 - 2- 3-4α-5α- 5 
- 1) στο διάγραμμα με κλίμακα 1:5.000, που θεωρήθηκε από το 
Τμήμα Πολ/μίας και Πολ/κών Εφαρμογών Ν. Μαγνησίας στις 
2.2.1988 και αποτελεί αναπόσπαστο μέρος της απόφασης αυτής. 

Άρθρο 3. 

Αρτιότητα οικοπέδων. 

Ορίζουμε σαν ελάσιστο εμβαδό αρτιότητας των οικοπέδων που περι¬ 
λαμβάνονται μέσα στα παραπάνω όρια του οικισμού Αγ. Ιωάννου 
της Κοιν, Αγ. Ιωάννου Ε=500Μ 2 . 

Κατά τα λοιπά ισχύουν οι γενικοί όροι δόμησης του άρθρου 5 του από 
24.4/3.5.85 Π.Δ/τος (ΦΕΚ 181/Δ), όπως αυτό τροποποιήθηκε 
με το Π.Δ. 14.2/ΦΕΚ 133/Δ'/87. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την ημερομηνία δημοσίευσής της. 

Η υπ’αριθ. 609/27.2.1986 απόφασή μας, παύει να ισχύει από την 
ισχύ της παρούσης. 

Βόλος, 15 Μαρτίου 1988 
Ο Νομάρχης 
ΘΑΝΑΣΗΣ ΣΙΑΤΡΑΣ 




ιιΙίαλΑ. >ν 




5222 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. 465 ( 6 ) 

Τροποποίηση του ρ νομικού σχεδίου Αθηνών, με χαρακτηρισμό χώ¬ 
ρου μεταξύ των οδών Λεληγιάννη, Μεταξά, Σάμου και Ψηλορείτη 

ως χώρου κοινωνικών και πολιτιστικών χρήσεων, (Ο.Τ. 115, πε¬ 
ριοχή 73). 

ΤΟ ΔΗΜΟΤΙΚΟ ΣΥΜΒΟΥΛΙΟ 
ΑΘΗΝΑΙΩΝ 

Συνεδρίαση 9η της 7ης Μαρτίου 1988 

Αφού έλαβε υπόψη: 

1. Το με αριθμό πρωτοκόλου 19518/88 Δημαρχιακό έγγραφο. 

2. Τις διατάξεις του Π.Δ/τος 76/1985 (ΦΕΚ 27/Α - ) «Κωδικοποί¬ 
ηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228/Α) «περί 
σχεδίων πόλεων», όπως μεταγενέστερα τροποποιήθηκε και συμπληρώ- 

4. Τις διατάξεις του Π.Δ/τος από 29.12.86 (ΦΕΚ 16/Δ /21.1.87) 
«περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Τη με αριθ. 286/86 απόφαση του Δημοτικού Συμβουλίου, η 
οποία αναρτήθηκε μαζί με το διάγραμμα σε κλίμ. 1:500 που τη συνό¬ 
δευε, στο Δημαρχείο, από τις 17.4.86 έως τις 3.5.86. 

6. Τη με αριθμό 14/18.12.87 γνωμοδότηση του Συμβουλίου Χω : 
ροταξίας, Οικισμού και Περιβάλλοντος της Νομαρχίας Αθηνών, της 
42ης συνεδρίασης. 

7. Ολόκληρο το σχετικό φάκελο, αποφασίζει: 

Εγκρίνει τη τροποποίηση του εγκεκριμένου ρυμοτομικού σχεδίου της 
πόλεως των Αθηνών, με χαρακτηρισμό χώρου, μεταξύ των οδών Δελη- 
γιάννη, Μεταξά, Σάμου και Ψηλορείτη, ως χώρου Κοινωνικών και πο¬ 
λιτιστικών χρήσεων. 

. Η ισχύς της απόφασης αυτής αρχίζει από τη σημοσίευσή της στην 
Εφημερίδα της Κυβερνήσεως. 

Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 

-♦- 

Αριθ. 427 _ φ 

Τροποποίηση του ρυμοτομικού σχεδίου Αθηνών, με χαρακτηρισμό τμή¬ 
ματος της οδού Σεβαστείας, μεταξύ των οδών Παπαδιαμαντοπού- 

λου κα Μιχαλακοπούλου, ως πεζόδρομου. 

ΤΟ ΔΗΜΟΤΙΚΟ ΣΥΜΒΟΥΛΙΟ 
ΑΘΗΝΑΙΩΝ 

Συνεδρίαση 8η της 1ης Μαρτίου 1988 
Αφού έλαβε υπόψη: 

1. Το με αριθμό πρωτοκόλου 12890/88 Δημαρχιακό έγγραφο. 

2. Τις διατάξεις του Π.Δ/τος 76/1985 (ΦΕΚ 27/Α - ) «Κωδικοποί¬ 
ηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228/Α) «περί 

σχεδίων πόλεων», όπως μεταγενέστερα τροποποιήθηκε και συμπληρώ¬ 
θηκε. , „ 

4. Τις διατάξεις του Π.Δ/τος από 29.12.86 (ΦΕΚ 16/Δ /21.1.87) 
«περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Τη με αριθ. 1009/87 απόφαση του Δημοτικού Συμβουλίου, η 
οποία αναρτήθηκε μαζί με το διάγραμμα σε κλίμ. 1:500 που τη συνό¬ 
δευε, στο Δημαρχείο, Λιοσίων 22, από τις 30.9.87 έως τις 15.10.87. 

6. Τη με αριθμό 10/8.1.88 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος της Νομαρχίας Αθηνών, της 1ης συ¬ 
νεδρίασης. 

7. Ολόκληρο'το σχετικό φάκελο, αποφασίζει: 


Εγκρίνει τη τροποποίηση του εγκεκριμένου ρυμοτομικού σχεδίου της 
πόλεως των Αθηνών, με χαρακτηρισμό τμήματος της οδού Σεβαστείας, 
μεταξύ των οδών Παπαδιαμαντοπούλου και Μιχαλακοπούλου, ως πε¬ 
ζοδρόμου. 

Η ισχύς της απόφασης αυτής αρχίζει από τη σημοσίευσή της στην 
Εφημερίδα της Κυβερνήσεως. 

Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 

-♦- 

Αριθ. 426 ( 8 ) 

Τροποποίηση του ρυμοτομικού σχεδίου Αθηνών, με χαρακτηρισμό ως 
πεζόδρουμου της οδού Σκαραμαγκά. 

ΤΟ ΔΗΜΟΤΙΚΟ ΣΥΜΒΟΥΛΙΟ 
ΑΘΗΝΑΙΩΝ 

Συνεδρίαση 8η της 1ης Μαρτίου 1988 
Αφού έλαβε υπόψη: 

1. Το με αριθμό πρωτοκόλου 13414/88 Δημαρχιακό έγγραφο. 

2. Τις διατάξεις του Π.Δ/τος 76/1985 (ΦΕΚ 27/Α') «Κωδικοποί¬ 
ηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228/Α) «περί 
σχεδίων πόλεων», όπως μεταγενέστερα τροποποιήθηκε και συμπληρώ¬ 
θηκε. 

4. Τις διατάξεις του Π.Δ/τος από 29.12.86 (ΦΕΚ 16/Δ /21.1.87) 
«περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Τη με αριθ. 56/85 απόφαση του Δημοτικού Συμβουλίου, η οποία 
αναρτήθηκε μαζί με το διάγραμμα σε κλίμ. 1:500 που τη συνόδευε, στο 
Δημαρχείο, από τις 8.2.85 έως τις 23.2.85. 

6. Τη με αριθμό 16/18.12.87 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος της Νομαρχίας Αθηνών, της 
42ης συνεδρίασης. 

7. Ολόκληρο το σχετικό φάκελο, αποφασίζει: 

Εγκρίνει τη τροποποίηση του εγκεκριμένου ρυμοτομικού σχεδίου της 
πόλεως των Αθηνών, με χαρακτηρισμό ως πεζοδρόμου της οδού Σκα¬ 
ραμαγκά. !■ 

Η ισχύς της απόφασης αυτής αρχίζει από τη σημοσίευσή της στην 
Εφηρερίδα της Κυβερνήσεως. 

Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 

. -♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στην ανακοίνωση καθορισμού τιμής μονάδος εδαφικών τμημάτων 
σύμφωνα με την 123/79 πράξη αναλογισμού του Πολεοδομικού γρα¬ 
φείου Πειραιώς που δημοσιεύτηκε στο 1060/26.10.87 ΦΕΚ τεύχος Δ 
προστίθενται τα ακόλουθα που από παραδρομή δεν αναγράφησαν: 

Επίσης κατατέθησαν στο ταμείο Παρακαταθηκών και δανείων δρχ. 
142.200 με το υπ’ αριθ. 882076/20.10.87 γραμμάτιο συστάσεως 
παρακαταθήκης του άνω Ταμείου υπό των άνω Σοφίας χήρας Σταμα- 
τίου Σκούρτη το γένος Βασιλείου Καράμπαμπα κ.λπ. ως αποζημίωση 
της προσκηρωθείσης εκτάσεως αποδοτέας στους αναγνωρισθησομένους 
διαδικαστικής αποφάσεως δικαιούχους Κωνσταντίνο Κουνέλη και Αθα¬ 
νάσιο Βουτσά κατοίκων Αθηνών. 

Αθήνα, 16 Μαρτίου 1988 

Ο Πληρεξούσιος Δικηγόρος 
ΙΩΑΝΝΗΣ ΚΥΡ. ΤΣΑΜΑΣΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



